### 27.    Beslutning om varmeprojektforslag - ringforbindelse via [adresse]

**Åbent**

Sagsnr.: 326-2017-41778       J.nr.: 13.03.01           Dokumentnr.:
326-2017-318511

**Sagstype**

Beslutning.

**Resume og sagens baggrund**

Kalundborg Forsyning A/S har
igennem et projektforslag ansøgt om at etablere en hovedledning fra
[adresse] (nord for Kaalund Kloster) til Zacharias Friis, som
kompletterer det eksisterende hovedledningsnet i Kalundborg midtby til en
ringforbindelse.

**Indstillinger**

Chefen for Plan, Byg og Miljø indstiller, at projektforslaget
vedr. udførelse af ny ringforbindelse vedtages endeligt.

**Behandling**

Teknik- og Miljøudvalget.

**Sagsfremstilling**

De samfundsøkonomiske og
brugerøkonomiske beregninger viser, at projektforslaget med etablering af ny hovedledning
er det mest fordelagtige i forhold til at anskaffe og efterfølgende tilslutte
en mobil varmecentral til fjernvarmenettet, når der skal foretages
renoveringer.

En ringforbindelse vil altid være
tilgængelig, også ved pludseligt opståede situationer. Endvidere vil
investeringen heri have et længere tidsperspektiv end ved indkøb af en mobil
oliekedel. En oliekedel er i sagens natur desuden baseret på fossile brændsler.
På baggrund af disse forhold vurderes ringforbindelsen at medføre den bedste
forsyningssikkerhed i området, og samlet set være den mest fordelagtige
løsning.

Ringforbindelsen vil herefter
være til gavn for at opretholde varmeforsyningen ved renovering af eksisterende
fjernvarmeforsyning i [adresse], som er projekteret i de kommende år.

Projektforslaget er fremlagt i 4
uger fra d. 01. november 2017 til d.28. november 2017 på [adresse]
hjemmeside. Administrationen vil på mødet orientere om eventuelle bemærkninger
til projektforslaget.

**Økonomiske konsekvenser**

Godkendelse af projektforslaget har ikke økonomiske
konsekvenser for Kalundborg Kommune.

Kalundborg Forsyning har oplyst, at de muligvis ønsker at
ansøge særskilt om kommunegaranti, såfremt projektforslaget godkendes.

**Bilag**

|  |  |
| --- | --- |
| Varmeprojektforslag - Ringforbindelse via klosterparkvej | 326-2017-336568 |